portofoliu+LUPOAIE+IONELA-CRISTINA

=LUPOAIE IONELA - portofoliu=

=Corpul uman=

În cadrul unităţii de învăţare Corpul uman elevii vor observa componentele corpului omenesc,vor studia modul de funcţionare a organismului, vor identifica reguli de prevenire a apariţiei unei boli, vor redacta reguli de menţinere a sănătăţii organelor şi vor descoperi informaţii noi despre corpul uman.

Îndrumaţi de învăţător, elevii îşi vor perfecţiona deprinderile de utilizare a computerului (vor

lucra în Word şi Power Point), a aparatului foto digital, a internetului.

Utilizarea unor diverse metode şi instrumente de evaluare (ex: fişele de verificare a proiectelor,

fisa de evaluare a colaborării, fisa de observare a elevului pe parcursul unităţii de învăţare) va oferi

posibilitatea reglării în permanenţă a demersului didactic şi centrarea acestuia pe elev. Cunoştinţele teoretice şi practice acumulate îi vor ajuta pe elevi să-şi dezvolte competenţele necesare în secolul XXI.

Întrebare esenţială
De ce ar trebui să ne pese de corpul nostru?

Întrebările unităţii de învăţare

 * Ce anume face ca organismul uman să funcţioneze?
 * Care sunt cele mai importante organe interne ale corpului uman?
 * Ce rol au acestea în buna funcţionare a organismului?
 * Care sunt cauzele bolilor?

Întrebări de conţinut

 * Care sunt părţile corpului uman?
 * Ce rol au muşchii pentru corp?
 * Care este rolul scheletului?
 * Ce drum parcurg alimentele din momentul introducerii lor în gură?
 * De ce există animale carnivore şi erbivore?
 * Care este importanţa inimii?
 * Ce organ ne ajută la respiraţie?
 * De ce nu e bine să respirăm aer poluat?
 * Ce s-ar putea întâmpla dacă n-am elimina substanţele nefolositoare din corp?
 * Cum stabilim legătura între organism şi mediu?
 * Ce adaptări ale animalelor le permit acestora să trăiască în medii specifice?
 * Prin ce modalităţi se poate menţine sănătatea corpului?